
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO ATNAUJINTI NEGYVENAMŲJŲ PATALPŲ, ESANČIŲ LUKŠIŲ SENIŪNIJOJE, LIEPALOTŲ KAIME, NUOMOS SUTARTĮ
2008 m. vasario 21 d. Nr. T-39
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 17 str. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 14 str. 6 d., savivaldybės tarybos 2003 m. vasario 20 d. sprendimo Nr.26 „Dėl savivaldybės ilgalaikio materialiojo turto nuomos“ 3.8 p. ir atsižvelgdama į Kristinos Jančaitienės įmonės 2008 m. sausio 9 d.  prašymą, nusprendžia:


1. Leisti savivaldybės administracijos direktoriui penkeriems metams atnaujinti savivaldybei nuosavybės teise priklausančių 34,88 kv. m ploto negyvenamųjų patalpų, esančių Lukšių seniūnijoje, Liepalotų kaime (nekilnojamojo turto objekto kadastrinių matavimų ir registro byloje Nr. 7524 pastato šifras – 2F1/p; patalpų indeksai – 1-4, 1-5, unikalus pastato Nr. 8495-7009-5021), nuomos sutartį Nr. 18, sudarytą 2004 m. birželio 18 d. su Kristinos Jančaitienės įmone.


2. Pavesti savivaldybės administracijos direktoriui, atnaujinant nuomos sutartį, vadovautis Lietuvos Respublikos aplinkos ministro ir finansų ministro 2007 m. birželio 7 d. įsakymu Nr. D1-322/1K-206 (Žin., 2007, Nr. 65-2541) patvirtintomis Nuompinigių už valstybės materialiojo turto nuomą skaičiavimo taisyklėmis bei pasirašyti minėtų patalpų nuomos sutartį.

